CELEX: 22008D0129
Language: el
Date: 2008-12-05 00:00:00
Title: Απόφαση της Μεικτής Επιτροπής του ΕΟΧ αριθ. 129/2008, της 5ης Δεκεμβρίου 2008 , για τροποποίηση του παραρτήματος XIII (Μεταφορές) της συμφωνίας για τον ΕΟΧ

29.1.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 25/36
            
         
      ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
   αριθ. 129/2008
   της 5ης Δεκεμβρίου 2008
   για τροποποίηση του παραρτήματος XIII (Μεταφορές) της συμφωνίας για τον ΕΟΧ
   Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
   Έχοντας υπόψη:
   τη συμφωνία για τον Ευρωπαϊκό Οικονομικό Χώρο, όπως τροποποιήθηκε με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής «η συμφωνία», και ιδίως το άρθρο 98,
   Εκτιμώντας τα ακόλουθα:
   
               (1)
            
            
               Το παράρτημα XIII της συμφωνίας τροποποιήθηκε με την απόφαση της Μεικτής Επιτροπής του ΕΟΧ αριθ. 119/2008 της 7ης Νοεμβρίου 2008 (1).
            
         
               (2)
            
            
               Η απόφαση 2008/217/ΕΚ της Επιτροπής, της 20ής Δεκεμβρίου 2007, σχετικά με τεχνική προδιαγραφή διαλειτουργικότητας για το υποσύστημα Υποδομή του διευρωπαϊκού σιδηροδρομικού συστήματος υψηλών ταχυτήτων (2) πρέπει να ενσωματωθεί στη συμφωνία.
            
         
               (3)
            
            
               Η απόφαση 2008/231/ΕΚ της Επιτροπής, της 1ης Φεβρουαρίου 2008, σχετικά με την εκδοθείσα τεχνική προδιαγραφή διαλειτουργικότητας για το υποσύστημα λειτουργίας του διευρωπαϊκού σιδηροδρομικού συστήματος υψηλών ταχυτήτων, που αναφέρεται στο άρθρο 6 παράγραφος 1 της οδηγίας 96/48/ΕΚ του Συμβουλίου, και την κατάργηση της απόφασης 2002/734/ΕΚ, της 30ής Μαΐου 2002 (3), πρέπει να ενσωματωθεί στη συμφωνία.
            
         
               (4)
            
            
               Η απόφαση 2008/217/ΕΚ καταργεί την απόφαση 2002/732/ΕΚ της Επιτροπής (4), η οποία έχει ενσωματωθεί στη συμφωνία και πρέπει, συνεπώς, να διαγραφεί από τη συμφωνία.
            
         
               (5)
            
            
               Η απόφαση 2008/231/ΕΚ καταργεί την απόφαση 2002/734/ΕΚ της Επιτροπής (5), η οποία έχει ενσωματωθεί στη συμφωνία και πρέπει, συνεπώς, να διαγραφεί από τη συμφωνία,
            
         ΑΠΟΦΑΣΙΖΕΙ:
   Άρθρο 1
   Το παράρτημα XIII της συμφωνίας τροποποιείται ως εξής:
   
               1.
            
            
               Το κείμενο του σημείου 37αγ (απόφαση 2002/732/ΕΚ της Επιτροπής) αντικαθίσταται από τα εξής:
               «32008 D 0217: απόφαση 2008/217/ΕΚ της Επιτροπής, της 20ής Δεκεμβρίου 2007, σχετικά με τεχνική προδιαγραφή διαλειτουργικότητας για το υποσύστημα Υποδομή του διευρωπαϊκού σιδηροδρομικού συστήματος υψηλών ταχυτήτων (ΕΕ L 77 της 19.3.2008, σ. 1)».
            
         
               2.
            
            
               Το κείμενο του σημείου 37αε (απόφαση 2002/734/ΕΚ της Επιτροπής) αντικαθίσταται από τα ακόλουθα:
               «32008 D 0231: απόφαση 2008/231/ΕΚ της Επιτροπής, της 1ης Φεβρουαρίου 2008, σχετικά με την εκδοθείσα τεχνική προδιαγραφή διαλειτουργικότητας για το υποσύστημα λειτουργίας του διευρωπαϊκού σιδηροδρομικού συστήματος υψηλών ταχυτήτων, που αναφέρεται στο άρθρο 6 παράγραφος 1 της οδηγίας 96/48/ΕΚ του Συμβουλίου, και την κατάργηση της απόφασης 2002/734/ΕΚ της 30ής Μαΐου 2002 (ΕΕ L 84 της 26.3.2008, σ. 1)».
            
         Άρθρο 2
   Τα κείμενα των αποφάσεων 2008/217/ΕΚ και 2008/231/ΕΚ στην ισλανδική και τη νορβηγική γλώσσα, που δημοσιεύονται στο συμπλήρωμα για τον ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
   Άρθρο 3
   Η παρούσα απόφαση αρχίζει να ισχύει την 6η Δεκεμβρίου 2008, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας (6).
   Άρθρο 4
   Η παρούσα απόφαση δημοσιεύεται στο τμήμα για τον ΕΟΧ και στο συμπλήρωμα για τον ΕΟΧ της Επίσημης Εφημερίδας της Ευρωπαϊκής Ένωσης.
   
      Βρυξέλλες, 5 Δεκεμβρίου 2008.
      
         
            Για τη Μεικτή Επιτροπή του ΕΟΧ
         
         
            Ο Πρόεδρος
         
         Η Α.Υ. Ο Πρίγκιπας Νικόλαος του ΛΙΧΤΕΝΣΤΑΪΝ
      
   
   
      (1)  ΕΕ L 339 της 18.12.2008, σ. 110.
   
      (2)  ΕΕ L 77 της 19.3.2008, σ. 1.
   
      (3)  ΕΕ L 84 της 26.3.2008, σ. 1.
   
      (4)  ΕΕ L 245 της 12.9.2002, σ. 143.
   
      (5)  ΕΕ L 245 της 12.9.2002, σ. 370.
   
      (6)  Δεν έχουν αναφερθεί συνταγματικές απαιτήσεις.